text: 37-årig mand fængslet for voldtægt
  13 april 2015 kl. 11.43
  En 37-årig mand fra Vejle er mandag blevet varetægtsfængslet for voldtægt på en kvinde.
  Mandag blev en 37-årig mand fra Vejle fremstillet i grundlovsforhør, sigtet for at have voldtaget en kvinde i Kolding lørdag morgen.
  Kvinden var på vej til fods ad Skamlingvejen i Kolding mod Tved, da hun blev passet op af en mand, der tvang hende ind i et buskads, hvor voldtægten blev gennemført.
  Sydøstjyllands politi efterlyste gerningsmanden via Twitter og i pressen og modtog i den anledning en lang række henvendelser. Med baggrund i nogle af de henvendelser kunne Sydøstjyllands politi søndag eftermiddag foretage anholdelse af den nu fængslede.
  Den 37 årige mand er nu varefængslet i foreløbigt 14 dage, mens efterforskning færdiggøres. Han er fængslet bag såkaldte lukkede døre, hvilket betyder, at detaljer omkring hændelsen ikke kan offentliggøres.
  